Máddji

Máddji (egentlig Ánne Máddji Heatta Bjelland) (født 1983), er en norsk-samisk sanger, komponist og forhenværende toppfotballspiller. Máddji vokste opp i Karasjok og Kautokeino i Finnmark. Hun er datteren til NRK-profilen Nils Johan Heatta og søster til fotballspilleren Elle Marja Heatta.Aftenposten: Vil ha same-damelandslag (s. 27, 28. februar 2003, arkivert his Retriever Norge)

Máddji er utdannet lege ved Universitetet i Oslo i 2009. Hun var turnuslege på Stokmarknes og Myre i 2009-10, deretter barnelege ved Universitetssykehuset Nord-Norge i Tromsø, og har siden 2011Nordlys: Máddjis comeback (s. 36-37, 15. februar 2012, arkivert hos Retriever Norge) bodd og jobbet i hjemkommunen Kautokeino.NRK: Opplevd at sykehusene ikke klarer å formidle diagnosen (3. mars 2015, besøkt 7. april 2015) Tidligere var hun forsvarsspiller for Asker FK. Hun fikk ni landskamper for Norge på aldersbestemte landslag, og var på J18-laget som tapte EM-finalen mot Tyskland i 2001,Norges Fotballforbund: Anne Maddji Heatta (besøkt 7. april 2015) men hun måtte legge opp i 2003 på grunn av en kneskade.Ságat: Debutant behager med drømmer og lengsel  (4. mars 2010, besøkt 7. april 2015)

Máddji har opptrådt i en rekke offisielle sammenhenger, blant annet som programleder for Samisk Melodi Grand Prix i 2006.
Hennes solodebut kom i 2010 med albumet Dobbelis, utgitt på det samiske plateselskapet DAT. Dobbelis oversettes best med det engelske ordet beyond, og musikken hennes kjennetegnes av et noe annerledes lydbilde enn det som tradisjonelt forbindes med samisk musikk. Máddji har også medvirket som vokalist og låtskriver på to av sangene til Inger-Mari Aikio-Arianaick på den samiske barneplata Ima Ipmasat fra 2007. Hun har i tillegg samarbeidet med den norske duoen Alvedanser, og bidrar med joik på låta Save me av Tone Damli Aaberge.

 Diskografi 
 2010: Dobbelis (Beyond)

 Referanser 
DIVERSE ARTISTER: IMA IPMASAT

 Kilder 
 Tidsskrift for Den norske legeforening: Synger og joiker til terningkast fem (7. mai 2013, besøkt 7. april 2015)

 Andre eksterne lenker 
 Digitalt fortalt: En nordsame av yngre generasjon (video laget av Ola Røe, 2011)

Kategori:Samiske musikere‎
Kategori:Samiske sportsutøvere
Kategori:Norske sangere
Kategori:Norske komponister
Kategori:Norske fotballspillere